വടക്കുകിഴക്കൻ സൈബീരിയൻ ടൈഗ

റഷ്യയിലെ വടക്കുകിഴക്കൻ സൈബീരിയയിലെ ലെന നദിക്കും കൊളിമ നദിക്കും ഇടയിലുള്ള "വിരളമായ ടൈഗ വനത്തിന്റെ" പ്രദേശമാണ് നോർത്ത് ഈസ്റ്റ് സൈബീരിയൻ ടൈഗ ഇക്കോറീജിയൻ (WWF ID: PA0605). ഇക്കോറീജിയൻ അതിർത്തികൾ വെർഖോയാൻസ്ക് പർവതനിരകളുടെയും കൊടുമുടികളുടെയും ചുറ്റുമുള്ള താഴ്ന്ന പ്രദേശങ്ങളും ചെർസ്കി പർവതനിരകളും ഉൾക്കൊള്ളുന്ന ഭൂപ്രദേശത്തിന്റെ ഒരു കൂട്ടിചേർക്കൽ സൃഷ്ടിക്കുന്നു. ഇക്കോറീജിയന്റെ തെക്കേ അതിർത്തിയിൽ ഒഖോത്സ്ക് കടലിന്റെ വടക്കൻ തീരമായ ഈ പ്രദേശത്ത് സമുദ്രതീരത്ത് ബോറൽ വനങ്ങളും ഉൾനാടുകളിൽ ഭൂഖണ്ഡ വനങ്ങളും സ്ഥിതിചെയ്യുന്നു. വളരെ വിരളമായ ജനസംഖ്യയും പ്രയാസകരമായ പ്രവേശനവും കാരണം ലോകത്തിലെ ഏറ്റവും വലിയ കന്യക ബോറൽ വനങ്ങളിൽ ഒന്നാണ് ഇക്കോറെജിയൻ. ഇത് മിക്കവാറും സഖ റിപ്പബ്ലിക്കിലാണ് (യാകുത്സ്ക് മേഖല) കാണപ്പെടുന്നത്.
 സ്ഥാനവും വിവരണവും 
വടക്ക്-തെക്ക് 1,000 കിലോമീറ്റർ പടിഞ്ഞാറ് കിഴക്ക് 1,800 കിലോമീറ്റർ വിസ്തൃതിയുള്ളതാണ് ഇക്കോറിജിയോൺ. പടിഞ്ഞാറൻ അതിർത്തി ലെന നദിയാണ്. അതിനപ്പുറം കിഴക്കൻ സൈബീരിയൻ ടൈഗാ ഇക്കോറെജിയൻ. കിഴക്കേ അറ്റത്ത് കോളിമ നദി, അതിനപ്പുറത്ത് ബെറിംഗ് ടുണ്ട്ര ഇക്കോറെജിയൻ. വടക്കുഭാഗത്ത് 100 കിലോമീറ്റർ വീതിയുള്ള ആർട്ടിക് തീരദേശ തുണ്ട്ര, വടക്കുകിഴക്കൻ സൈബീരിയൻ തീരദേശ തുണ്ട്ര ഇക്കോറെജിയൻ. തെക്ക് ഭാഗത്തുള്ള ഒഖോത്സ്ക് കടൽ ഇക്കോറെജിയന്റെ രൂപരേഖ പൂർത്തിയാക്കുന്നു. പക്ഷേ ആന്തരികമായി വെർകോയാൻസ്ക്, ചെർസ്കി പർവ്വതങ്ങൾ ("ചെർസ്കി-കോളിമ മൗണ്ടൻ തുണ്ട്ര" ഇക്കോറെജിയനിൽ ഉള്ളവയാകുന്നു) ഇക്കോറെജിയൻ താഴ്വരകളിലേക്കും താഴ്ന്ന പ്രദേശങ്ങളിലേക്കും പരിമിതപ്പെടുത്തുന്നു.

ഇക്കോറെജിയന്റെ തെക്ക് കുറുകെ പടിഞ്ഞാറ്-കിഴക്ക് തിരിയുന്നതിന് മുമ്പ് ലെനയുടെ കിഴക്കുവശത്തുകൂടി സഞ്ചരിക്കുന്ന "എൽ ആകൃതിയിലുള്ള" ശ്രേണിയാണ് വെർകോവിയൻസ്ക് റേഞ്ച്. അവ ചെർസ്‌കി റേഞ്ച് പ്രദേശത്തിന്റെ മിഡിൽസിലൂടെ വടക്കുപടിഞ്ഞാറൻ-തെക്ക് കിഴക്ക് ഭാഗത്തേക്ക് പോകുന്നു. വടക്കുകിഴക്കൻ സൈബീരിയൻ ടൈഗാ ഇക്കോറെജിയനിലെ താഴ്ന്ന പ്രദേശങ്ങളിലെ വനങ്ങളെയും സസ്യജാലങ്ങളെയും പിന്തുണയ്ക്കാൻ കഴിയാത്തവിധം അവയുടെ മുകളിലെ ചരിവുകളും കൊടുമുടികളും വളരെ തണുത്തതും വരണ്ടതുമാണ്. പർവതങ്ങളുടെ കിഴക്കും വടക്കും കോളിമ നദീതടം കാണപ്പെടുന്നു. കോളിമ നദിക്ക് പുറമേ ഇൻഡിഗിർക നദിയും യാന നദിയും ഇക്കോറെജിയനിൽ ഉൾപ്പെടുന്നു.
 കാലാവസ്ഥ 
ഈ പ്രദേശത്തിന് ഒരു (ET) ഉണ്ട്, ദൈർഘ്യമേറിയതും വളരെ തണുപ്പുള്ളതുമായ ശൈത്യകാലവും ഹ്രസ്വമായ വേനൽക്കാലവുമാണ്.  ET കാലാവസ്ഥയുള്ള പ്രദേശങ്ങളിൽ കുറഞ്ഞത് ഒരു മാസമെങ്കിലും താപനില 0 ° C (32 ° F) യ്ക്ക് മുകളിലാണ്. അതിനാൽ ഉരുകിയ മഞ്ഞുവീഴ്ചയും കാണപ്പെടുന്നു. എന്നാൽ ET പ്രദേശങ്ങൾക്ക് ശരാശരി 10 ° C (50 ° F) ന് മുകളിൽ ഒരു മാസവും കാണപ്പെടുന്നില്ല. അതിനാൽ വനങ്ങളെ പിന്തുണയ്ക്കുന്നതിനുള്ള കഴിവ് വടക്കൻ പരിധിയിലാണ് കാണപ്പെടുന്നത്.

മധ്യ യാകുട്ടിയയിൽ പ്രതിവർഷം 150–200 മില്ലിമീറ്റർ മുതൽ പർവ്വതങ്ങളിൽ 400–500 മില്ലിമീറ്റർ വരെ മഴ കുറവാണ്.
 ഫ്ലോറ 
ലാരിക്സ് കാജന്ദേരി (ലാർച്ച്), ബെതുല പെൻഡുല (സിൽവർ ബിർച്ച്) എന്നിവയാണ് പ്രധാന വൃക്ഷങ്ങൾ, പിനസ് പുമില (സൈബീരിയൻ കുള്ളൻ പൈൻ), ലൈക്കൺ എന്നിവയും നിലത്തോട് ചേർന്ന് കാണപ്പെടുന്നു. പ്രദേശത്തിന്റെ തുടർച്ചയായ പെർമാഫ്രോസ്റ്റ്, കഠിനമായ തണുപ്പുകാലം, താരതമ്യേന കുറഞ്ഞ മഴ എന്നിവയാൽ വനത്തിന്റെ കൂടുതൽ വികസനം പരിമിതപ്പെട്ടിരിക്കുന്നു. ഈ മേഖല അന്തരീക്ഷ കാർബൺ ഡൈ ഓക്സൈഡ് മൂടുന്ന ഒരു വലിയ പ്രദേശമാണ്.

താഴ്ന്ന പ്രദേശങ്ങളിലെ വെള്ളപ്പൊക്ക പ്രദേശങ്ങളിൽ ഫെസ്ക്യൂ (ഫെസ്റ്റുക്ക), വീറ്റ്ഗ്രാസ്, ആൽപൈൻ ഓട്‌ഗ്രാസ് (ഹെലിക്റ്റോട്രിക്കോൺ), സിൻക്ഫോയിലുകൾ (പൊട്ടൻടില്ല ടോളി), ഓറോസ്റ്റാച്ചിസ് സ്പിനോസ, കാരക്‌സ് പെഡിഫോർമിസ്, എന്നിവ ഉൾപ്പെടുന്ന സ്റ്റെപ്പി ഫ്ലോറൽ കമ്മ്യൂണിറ്റികൾ കാണപ്പെടുന്നു.  സർക്കംബോറിയൽ മേഖലയിലെ പുഷ്പമേഖലകളിലൊന്നാണ് ഇക്കോറെജിയൻ.

 അവലംബം

 പുറത്തേക്കുള്ള കണ്ണികൾ 

വർഗ്ഗം:ഏഷ്യയിലെ പരിസ്ഥിതി മേഖലകൾ